Ego Matildis, comitissa Arvernię, et domina de Liernais, tam presentibus quam futuris notum fieri desidero quod Bartholomeus et Willelmus, frater suus, filii Anserici de Liernais pro remedio animarum suarum et antecessorum suorum, ecclesię Beati Johanni de Barro et A. priori ejusdem ecclesię, et conventui, quicquid apud Saveliacum et in territorio possidebant, concesserunt et dederunt, et insuper in presentia multorum promiserunt quod donationem predictam ab omni perturbatione hominum quietam et bona fide defenderent. Et ut ista donatio firmior haberetur, me fidejussorem domui posuerunt. Ipsi vero quicquid possidebant, ne donatio perturbaretur, in manu nostra obligaverunt, et ad instantiam utriusque partis, presentem paginam munimine sigilli mei corroborare decrevimus. Hujus rei testes sunt Bartholomeus, sacerdos, et Galterius, canonici Eduensis ecclesię, et V. Escost et V. capellanus comitissę, et P. capellanus de Luc. Actum est hoc anno ab incarnatione Domini M°CC°IX°.